Александер Чеферин

Александер Чеферин (; 1967 елның 13 октябре, Любляна, ЮСФҖ) — Словения юристы һәм спорт функционеры, УЕФАның 7 нче президенты (2016 елның 14 сентябреннән).

 Карьера 
Александр Чеферин Любляна университетында юриспруденция өлкәсендә югары белем ала. Аннары гаилә адвокатлар конторасында эшли, анда профессиональ спортчыларның һәм спорт клубларының хокукларын яклау белән кызыксына. Соңрак әтисеннән идарә итү хокукын кабул итә һәм фирма директоры була. 1991 елда Словениянең территориаль оборонасы ягында Ун көнлек сугышта катнаша.

 Идарә эшчәнлеге 
Словения футболында Чеферин эшчәнлеге 2005 елда, Словениянең әйдәп баручы футзал клубларының берсе булган  «Лития» клубы идарәсе белән хезмәттәшлек итә башлагач башлана. 2005 елдан — «Любляна Лойерс» һәвәскәрләр командасы башкарма комитеты әгъзасы, 2006 елдан 2011 елга кадәр Люблянаның «Олимпия» командасы идарәсе әгъзасы.

2011 елдан — Словения футбол берлеге президенты, 2015 елның февралендә икенче срокка яңадан сайлана. Шулай ук 2011 елдан 2016 елга кадәр УЕФА юридик комитеты вице-рәисе.

 УЕФА президенты 
2016 елның 14 сентябрендә УЕФА 7 нче президенты итеп сайлана. Аның кандидатурасы мөмкин булган 55 тавыштан 42 тавыш җыя. Автомат рәвештә Чеферин Футбол Ассоциацияләренең Халыкара Федерациясе (ФИФА) вице-президенты була.

2017 елның апрелендә УЕФА Чеферин тарафыннан намуслы идарә итү өлкәсендә тәкъдим ителгән кайбер чараларны, шул исәптән УЕФА президенты һәм УЕФА башкарма комитеты әгъзалары вәкаләтләренең максималь вакытын чикләүне кертеп, шулай ук УЕФА Башкарма комитетындагы урынга кандидатлар үз ассоциацияләрендә актив пост алып торырга тиеш дигән шартын раслый (президент, вице-президент, генераль секретарь яки башкарма директор).

2019 елның 7 февралендә Чеферин яңа срокка сайлана. Аның кандидатурасы мөмкин булган 55 тавыштан 55ен җыя.

2021 елның апрелендә төзелгән Суперлиганың хәлиткеч көндәше була һәм проектны катгый тәнкыйтькә дучар итә«Чушь и плевок в лицо». Президент УЕФА жёстко раскритиковал Европейскую Суперлигу.

 Шәхси тормыш 
Словен, инглиз һәм итальян телләрен белә. Өйләнгән, өч бала тәрбияли.

 Искәрмәләр 

 Сылтамалар 

 УЕФА сайтында биография

Төркем:Әлифба буенча шәхесләр
Төркем:Википедия:Замандашлар биографиясе
Төркем:1967 елда туганнар
Төркем:13 октябрь көнне туганнар